पर्सेपोलिस
पर्सेपोलिस (पुरानी युनानी: Περσέπολις पेर्सैपोलीस, पुरानी फ़ारसी: 𐎱𐎠𐎼𐎿 पार्सा, फ़ार्सी: تخت جمشید तख़्ते जम्शीद या चेहेल मीनार), आक्मेनीड साम्राज्य (550-330 ई.पू.) की औपचारिक (रैतिक) राजधानी थी। पर्सेपोलिस, आधुनिक इरान के फार्स प्रान्त के वर्तमान शहर शिराज़ के 70 km पूर्वोत्तर में स्थित है। समकालीन फारसी में इस स्थान को तख़्त-ए जमशीद (जमशीद का सिंहासन) तथा पारसेह के नाम से जाना जाता है। पर्सेपोलिस के सबसे शुरुआती अवशेष लगभग 515 ईपू के आसपास के हैं। प्राचीन फारसी लोग इस शहर को पारसा के नाम से जानते थे जिसका अर्थ है "फारसियों का शहर". पर्सेपोलिस, यूनानी भाषा के शब्द Πέρσης πόλις (Persēs Polis : "फ़ारसी शहर") का एक लिप्यंतरण है। यूनेस्को ने पर्सेपोलिस के किले को 1979 में एक वैश्विक विरासत स्थल घोषित कर दिया था।